Meira en 60 sérfræðingar um galdra frá öllum heimshornum eru í Vardo í N-Noregi þessa dagana á þriggja daga ráðstefnu um galdra . Á ráðstefnunni er heilmikil dagskrá en þar er boðið uppá umræður , fyrirlestra og kvikmyndasýningar um galdra fyrr og síðar . Alþjóðlega miðnætursólar galdraráðstefnan er skipulöggð af skandínavískum og bandarískum háskólum . Skipuleggjendur segja að þó áreitni og ofsóknir séu ekki þekktar lengur í Evrópu í garð galdramanna og kvenna segja þeir að í sum staðar í Afríku og Asíu sé fólk enný á sakað um galdra . Eins og í „ gamla daga “ segja sérfræðingarnir að einstaklingar séu oft laggðir í einelti að samfélögunum þar sem þeir búa og þeim kennt um útbreiðslu sjúkdóma , vont veður og önnur óhöpp . Á ráðstefnunni verður einnig rætt um Shamanisma sem er trú sem snýst um tengsl við andlega heiminn aðallega í gegnum anda dýra . Sérfræðingar segja að trúin sé ævaforn og hafi í raun komið á undan öllum öðrum skipulöggðum trúarbrögðum . Fyrir utan fræðimennina og aðra trúmenn sem lagt hafa leið sína á ráðstefnuna hafa galdrar öðlast nýjan aðdáendahóp af mun yngri kantinum í kjölfar útgáfu Harry Potter metsölubókana og kvikmyndanna . Á 17. öld voru um 80 konur brenndar á báli í Vardo . Í sögulegum gögnum frá þessum tíma bendir til þess að þær hafi verið sakaðar um að eiga fundi með djöflinum í nálægu „ galdrafjalli “ Á 16. og 17. öld er talið að um 50.000 manns hafi verið teknir af lífi sakaðir um galdra .